অভিজিৎ রায়ের জন্ম হয় ১৯৭১ সালের ১২ সেপ্টেম্বর আসামের শিবনগরে নাজিরা ম্যাটার্নিটি সেন্টারে। সেসময় তার পিতা অজয় রায় মুক্তিযোদ্ধা হিসেবে পাকিস্তানী হানাদার বাহিনীদের বিরুদ্ধে যুদ্ধরত ছিলেন।

অভিজিৎ রায় ঢাকার উদয়ন প্রাথমিক বিদ্যালয় থেকে প্রাথমিক ও মাধ্যমিক শিক্ষা সম্পন্ন করেন। পরবর্তীতে ঢাকা কলেজের বিজ্ঞান বিভাগ থেকে উচ্চমাধ্যমিকের পাঠ সম্পন্ন করেন। এরপর বাংলাদেশ প্রকৌশল বিশ্ববিদ্যালয় থেকে যন্ত্র কৌশলে স্নাতক ডিগ্রী প্রাপ্ত এবং উচ্চ শিক্ষার জন্য বাংলাদেশ ছাড়ার আগে একই বিশ্ববিদ্যালয়ের প্রভাষক হিসেবে কাজ করেছিলেন। তিনি সিঙ্গাপুরের জাতীয় বিশ্ববিদ্যালয় থেকে বায়োমেডিক্যাল ইঞ্জিনিয়ারিংয়ে স্নাতকোত্তর এবং ডক্টরেট ডিগ্রী অর্জন করেন। ২০০০ খ্রিষ্টাব্দে তিনি সেখান থেকে আটলান্টা, জর্জিয়ায় যান এবং বাংলাদেশে ফিরে আসা না পর্যন্ত সেখানে একজন প্রকৌশলী হিসাবে কাজ করতেন। অভিজিৎ রায়ের পিতা ড. অজয় রায় একুশে পুরস্কার বিজয়ী ঢাকা বিশ্ববিদ্যালয়ের পদার্থ বিজ্ঞানের অবসরপ্রাপ্ত শিক্ষক।

প্রাথমিক জীবন
মুক্তমনা ব্লগ
হত্যা
ব্যক্তি কর্মজীবন